10 moet-lees-stories: Maandag 12 April 2021 | Netwerk24
Hiermee die 10 moet-lees-stories op Maandag 12 April 2021.
1. Het jy geld in Absa se geldmarkfonds? Lees hier
2. Emigrasie: Suid-Afrikaners stem met hul voete
3. Prins Harry reeds in Londen vir oupa se begrafnis
Prins Harry moes inderhaas planne maak om uit Los Angeles na Brittanje terug te keer nadat prins Philip Vrydagoggend in die Windsor-kasteel oorlede is. Die Buckingham-paleis het Saterdagaand bevestig Harry sal die begrafnis Saterdag bywoon.
4. 'My Octopus Teacher' wen beste dokkie by Baftas
Craig Foster en die seekat in 'n toneel uit die Suid-Afrikaanse dokumentêre rolprent 'My Octopus Teacher'.
Die Suid-Afrikaanse dokumentêr My Octopus Teacher is Sondagaand op die Bafta-prysaand in Londen as die beste dokumentêr aangewys. 'n Emosionele Pippa Ehrlich het die toekenning namens die produksiespan ontvang.
5. 'Níks sou my stuit' – Goue Gerda
Sy is baie dankbaar en baie trots daarop om die nuwe Suid-Afrikaanse rekordhouer in die marathon vir vroue te wees. Só het die 31-jarige Gerda Steyn, die goue vrou van Suid-Afrikaanse langafstandatletiek, Sondag gesê nadat sy in Italië die oud-Springbok en Olimpiese atleet Colleen de Reuck se 25 jaar oue SA rekord in die marathon aan flarde gehardloop het.
6. 'Ek staan nié opsy, ' sê burgemeester oor diefstalklagte
Potchefstroom se uitvoerende burgemeester sê hy sal nie opsy staan terwyl hy en ander hooggeplaastes daarvan beskuldig word dat hulle R5 miljoen by die munisipaliteit gesteel het nie.
7. PRAGFOTO'S: Dít is hoekom koningin, Philip so giggel!
Daar word al jare bespiegel oor hoekom koningin Elizabeth so gegiggel het toe sy in 2013 verby prins Philip in sy volledige uniform en hoed van beervel gestap het. Nou weet ons uiteindelik!
8. Covid-19: So gaan dit in die buiteland
Indië is nou die land met die tweede meeste virusgevalle ter wêreld. Die gesondheidsministerie se jongste data, wat Maandag uitgereik is, bevestig Indië is naas Amerika die land met die meeste Covid-19-gevalle ter wêreld. Indië het dus nou vir Brasilië verbygesteek.
9. KYK: Hideki se joggie gryp verbeelding aan
Lees ook: Matsuyama maak geskiedenis: Hideki Matsuyama het Sondag die eerste Japannese man geword wat 'n major-titel verower nadat hy die senuwees oorkom het om in die 85ste Amerikaanse Meesterstoernooi te seëvier.
10. Antieke stad grootste vonds sedert koning Toet se graf
Die onlangse ontdekking van 'n 3 000 jaar oue stad in Egipte word as een van die belangrikste argeologiese vondste sedert dié van Toetankamen se graf in 1922 bestempel. Die Egiptiese argeoloog Zahi Hawass het die nuus oor dié vonds Donderdag bekend gemaak en gesê die stad Aten naby Luxor is die grootste wat tot nog toe ontdek is.